CELEX: E2012P0014
Language: sk
Date: 2012-12-04 00:00:00
Title: Žaloba podaná 4. decembra 2012 Dozorným úradom EZVO proti Lichtenštajnskému kniežatstvu (Vec E-14/12)

7.3.2013   
            
            
               SK
            
            
               Úradný vestník Európskej únie
            
            
               C 66/28
            
         Žaloba podaná 4. decembra 2012 Dozorným úradom EZVO proti Lichtenštajnskému kniežatstvu
   (Vec E-14/12)
   2013/C 66/08
   Žaloba proti Lichtenštajnskému kniežatstvu bola podaná na Súd EZVO 4. decembra 2012 Dozorným úradom EZVO, v zastúpení Xavier Lewis, Clémence Perrin a Catherine Howdle, splnomocnení zástupcovia, Rue Belliard 35, 1040 Brusel, Belgium.
   Dozorný úrad EZVO žiada, aby Súd EZVO vyhlásil, že:
   
               1.
            
            
               Lichtenštajnské kniežatstvo (ďalej len „Lichtenštajnsko“) tým, že ponechalo v platnosti právne predpisy, ktorými sa ukladá povinnosť osobám s bydliskom v Lichtenštajnsku zodpovedným za agentúru dočasného zamestnávania poskytnúť zábezpeku vo výške 50 000 švajčiarskych frankov, pričom zábezpeka vo výške 100 000 švajčiarskych frankov sa ukladá osobám s bydliskom mimo územia Lichtenštajnska vykonávajúcim podobnú funkciu, ako aj agentúram, ktoré sa snažia poskytovať služby dočasného zamestnávania cezhranične, si nesplnilo svoje záväzky podľa článku 31 a článku 36 Dohody o Európskom hospodárskom priestore.
            
         
               2.
            
            
               Lichtenštajnské kniežatstvo znáša súdne trovy.
            
         
      Právna a skutková podstata veci a právne odôvodnenie:
   
               —
            
            
               Dozorný úrad EZVO tvrdí, že Lichtenštajnsko nevyhovelo odôvodnenému stanovisku, ktoré vydal Dozorný úrad EZVO dňa 25. januára 2012 a ktoré sa týkalo nesplnenia jeho záväzkov podľa článkov 31 a 36 Dohody o EHP v oblasti dočasného zamestnávania a služieb zamestnanosti.
            
         
               —
            
            
               Predmetnými opatreniami Lichtenštajnska sú články 25 a 26 nariadenia z 11. júla 2000 k zákonu o sprostredkovaní práce a personálnom lízingu (Verordnung vom 11. Juli 2000 zum Gesetz über die Arbeitsvermittlung und den Personalverleih)
               Dozorný úrad EZVO tvrdí, že prostredníctvom týchto opatrení vnútroštátne právne predpisy Lichtenštajnska ukladajú osobám s bydliskom v tejto krajine zodpovedným za agentúru dočasného zamestnávania povinnosť poskytnúť zábezpeku vo výške 50 000 švajčiarskych frankov. Prostredníctvom tých istých právnych predpisov sa povinnosť poskytnúť zábezpeku vo výške 100 000 švajčiarskych frankov ukladá v prípade poskytovania služieb dočasného zamestnávania osobám s bydliskom mimo územia Lichtenštajnska vykonávajúcim podobnú funkciu. Zábezpeka vo výške 100 000 švajčiarskych frankov sa vyžaduje aj od agentúr dočasného zamestnávania so sídlom mimo územia Lichtenštajnska, ktoré sa snažia poskytovať takéto služby cezhranične.
            
         
               —
            
            
               Dozorný úrad EZVO tvrdí, že Lichtenštajnsko ponechaním svojich právnych predpisov (v ich súčasnom znení) v platnosti porušuje svoje záväzky vyplývajúce z článkov 31 a 36 Dohody o EHP.